**Синонимдердің күрделенген түрі**

**1-жаттығу**

|  |
| --- |
| Берілген сөздермен синонимдік қатар жасаңыз. |

**Үлгі:** *жеке, дербес, бөлек, дара*

*Ағын, азат, жалақы, ежелгі, келбет, кісі, ағым, жан, ағыс, еркін, еңбекақы, адам, ажар, айлық, көрік, бұрынғы, береке, мұңсыз, дұрыстау, қайғысыз, түзеу, байырғы, ырыс, дәулет, уайымсыз, тәуелсіз, жөндеу.*

**Жауабы:**

Адам, кісі, жан.

Ағын, ағым, ағыс.

Келбет, көрік, ажар.

Азат, еркін, тәуелсіз

Ырыс, береке, дәулет.

Түзеу, жөндеу, дұрыстау.

Байырғы, бұрынғы, ежелгі.

Жалақы, айлық, еңбекақы.

Қайғысыз, мұңсыз, уайымсыз.

**2-жаттығу**

|  |
| --- |
| Жақша ішіндегі сөздерді ауыстыруға болатын мәндес сөздерді табыңыз. |

|  |  |
| --- | --- |
| 1. Санат (дене) күтіміне ерекше мән беретін. 2. Қазақ (отбасы) баланың алғашқы қадамына арнап "Тұсаукесер" тойын жасайды. 3. Ақшаны орынды (жарата) білу де өнер. 4. Жаттықтырушымыз команданың жеткен (жетістіктерін) тізіп айтып шықты. 5. Қызметкерлерге кезектен тыс (жиналыс) болатынын жедел хабарлаңыз. 6. Мінез-құлқы (сабырлы) адамдардың денсаулығы да жақсы болады екен. 7. Өнер адамдарының (жарасымды) киінуі шарт. 8. Қыстың (соңына) дейін қатты аяз бір қайтпады. | **Сөздер:** 1**.** *тән, тұла бойы, 2. үй іші, әулет,*  *3. жұмсау, қолдану,*  *4. табыс, жеңіс,*  *5. мәжіліс, кеңес, отырыс, 6. байсалды, салмақты, 7. үйлесімді, қонымды,*  *8. ақыры, аяғы* |

**Жауабы:**

|  |  |
| --- | --- |
| 1. Санат (дене) күтіміне ерекше мән беретін. 2. Қазақ (отбасы) баланың алғашқы қадамына арнап "тұсаукесер" тойын жасайды. 3. Ақшаны орынды (жарата) білу де – өнер. 4. Жаттықтырушымыз команданың жеткен (жетістіктерін) тізіп айтып шықты. 5. Қызметкерлерге кезектен тыс (жиналыс) болатынын жедел хабарлаңыз. 6. Мінез-құлқы (сабырлы) адамдардың денсаулығы да жақсы болады екен. 7. Өнер адамдарының (жарасымды) киінуі шарт. 8. Қыстың (соңына) дейін қатты аяз бір қайтпады. | **Сөздер:** *1****.*** *тән*  *2. әулеті*  *3. жұмсай*  *4. жеңістерін,*  *табыстарын*  *5. мәжіліс, отырыс*  *6. байсалды, салмақты 7.үйлесімді, қонымды,*  *8. ақыры, аяғы* |

**Тұрақты сөз тіркестері**

**1-жаттығу**

|  |
| --- |
| Қарамен берілген тұрақты сөз тіркестерін жай сөзбен алмастырыңыз. |

1. Алатаудың **аспанмен таласқан** шыңдарын қар басып қалыпты.

2. Мектеп директорлары оқушылар арасында мүсіншілер байқауын өткізуге **сөз байласты.** 3. Темекінің зияны туралы қанша айтылса да, жастар **құлақ аспайды.** 4. Асылбек **мінезі ауыр** жігіт екен, **жұмған аузын ашпады.** 5. Ата-бабаларымыз **қой үстіне бозторғай жұмыртқалаған заманды** өмір бойы аңсап өткен ғой. 6. Әпкемнің балалары әлі жас, **оң мен солын айырмаған.** 7. Екі сағат дау-дамаймен отырған өкілдердің **әңгімесі жараса бастады.**

**Қажетті сөздер:** *келісті, өте биік, салмақты, тыңдамайды, әлі ешнәрсені түсінбеген, түсінісе бастады, үндемеді, бейбітшілік*

**Жауабы:**

1. Алатаудың **аспанмен таласқан** (өте биік) шыңдарын қар басып қалыпты. 2. Мектеп директорлары оқушылар арасында мүсіншілер байқауын өткізуге **сөз байласты** (келісті). 3. Темекінің зияны туралы қанша айтылса да, жастар **құлақ аспайды** (тыңдамайды). 4. Асылбек **мінезі ауыр** (салмақты) жігіт екен, **жұмған аузын ашпады** (үндемеді). 5. Ата-бабаларымыз **қой үстіне бозторғай жұмыртқалаған заманды** (бейбітшілік) өмір бойы аңсап өткен ғой. 6. Әпкемнің балалары әлі жас, **оң мен солын айырмаған** (әлі еш нәрсені түсінбейді). 7. Екі сағат дау-дамаймен отырған өкілдердің **әңгімесі жараса бастады** (түсінісе бастады)**.**

**2-жаттығу**

|  |
| --- |
| Қарамен берілген сөздерді тұрақты сөз тіркестерімен алмастырыңыз. |

1.Әжем бізді **еркелетіп** өсірді. 2. Арман інісінің дөрекілігіне ұялғандай, **сыпайы** сөйледі.3.Мұрат әкесінің келетінін естіп, **қатты қуанды.** 4.Асылай компания жұмысының бағыттарын **өте жақсы** білетін. 5. Ұзақ жолдан қажыған жолаушылар жол бойындағы шағын дәмханадан **тамақтанды**. 6. Спортпен шұғылдана бастап едім, аяқ ауруынан **жазылдым.** 7. Асхананың бүгін пісірген сорпасының **дәмі жоқ.**

**Қажетті сөздер:** *сөзінің тігісін жатқыза, су татиды, бес саусағындай, құлан таза айықтым, жүрек жалғады, бетімізден қақпай, жүрегі жарылардай болды.*

**Жауабы:**

1.Әжем бізді **еркелетіп** (бетімізден қақпай) өсірді. 2. Арман інісінің дөрекілігіне ұялғандай, **сыпайы** (сөзінің тігісін жатқыза)сөйледі.3.Мұрат әкесінің келетінін естіп, **қатты қуанды** (жүрегі жарылардай болды)**.**

4.Асылай компания жұмысының бағыттарын **өте жақсы** (бес саусағындай) білетін. 5. Ұзақ жолдан қажыған жолаушылар, жол бойындағы шағын дәмханадан **тамақтанды** (жүрек жалғады). 6. Спортпен шұғылдана бастап едім, аяқ ауруынан **жазылдым** (құлан таза айықтым). 7. Асхананың бүгін пісірген сорпасының **дәмі жоқ** (су татиды)**.**

**Зат есімнің септелуі. Тәуелді септеу**

**1-жаттығу**

|  |
| --- |
| Жақшаны ашып, тиісті жалғаулар қосып, сөздерді байланыстырыңыз. |

1. Гүлнұр төрт (жас) бастап домбыраны осы кісіден үйренді. 2. Күйшінің ең үлкен еңбегінің бірі – Мөңке бидің (күйлер) зерттеуі. 3. «Жас тілшілер» қоғамдық (қор) кезекті мәжілісі ұйымдастырылды. 4. (Отбасы) тек қазақ тілінде сөйлесеміз. 5. Ата-бабамыздың асыл (мұра) кейінгі ұрпаққа жеткізу – біздің басты мұратымыз. 6. «Самұрық қазына» қоры еліміздің (экономика) арттыруда үлкен үлес қосты. 7. Әділқазылар "Қазақ тілі – ана тілі" байқауының (нәтижесі) көңіл бөліп, ұстаздық кеңестерін айтты. 8. Әлемдік футбол (ойындар) үзінділер көрсетілді.

**Жауабы:**

1.Төрт жасынан бастап домбыраны осы кісіден үйренді. 2. Күйшінің ең үлкен еңбегінің бірі – Мөңке бидің күйлерін зерттеуі. 3. «Жас тілшілер» қоғамдық қорының кезекті мәжілісі ұйымдастырылды. 4. Отбасымызда тек қазақ тілінде сөйлесеміз. 5. Ата-бабамыздың асыл мұрасын кейінгі ұрпаққа жеткізу – біздің басты мұратымыз. 6. «Самұрық қазына» қоры еліміздің экономикасын арттыруда үлкен үлес қосты. 7. Әділқазылар "Қазақ тілі – ана тілі" байқауының нәтижесіне көңіл бөліп, ұстаздық кеңестерін айтты.

8. Әлемдік футбол ойындарынан үзінділер көрсетілді.

**2-жаттығу**

|  |
| --- |
| Сөйлемдерді тиісті сөздермен толықтырыңыз. |

1. Жарыс ... төреші ойын ... түсіндірді. 2. Ғазиз журналистік мамандықтың ... әбден меңгерген. 3. Спорт мамандарының ... тыңдасақ, қатты аязда жүгірумен айналысудың қажеті жоқ. 4. Әбубәкір шығармалары Қазан ... екі рет жарияланды. 5. Оқушылар мұражайдан мүсін өнерінің ... тамашалады. 6. **Әйгілі Харлей Девидсон мотоциклі 1903 жылы құрастырылып, оның карбюраторы томат ... жасалыныпты. 7. Америкалық Джон Уинтроп 1630 жылдың 25 ... шанышқыны тұңғыш рет пайдаланыпты. 8. Ең алғашқы граммофон ... Лайош Кошутаның дауысы жазылыпты.**

**Қажетті сөздер:** *қыр-сырын, кеңестерін,* ***маусымында,*** *басында, туындыларын,**қаласында,* ***банкісінен,*** *ережелерін,* ***пластинкасына***

**Жауабы:**

1. Жарыс басында төреші ойын ережелерін түсіндірді. 2. Ғазиз журналистік мамандықтың қыр-сырын әбден меңгерген. 3. Спорт мамандарының кеңестерін тыңдасақ, қатты аязда жүгірумен айналысудың қажеті жоқ. 4. Әбубәкір шығармалары Қазан қаласында екі рет жарияланды. 5. Оқушылар мұражайдан мүсін өнерінің туындыларын тамашалады.

6. **Әйгілі Харлей Девидсон мотоциклі 1903 жылы құрастырылып, оның карбюраторы томат банкісінен жасалыныпты. 7. Америкалық Джон Уинтроп 1630 жылдың 25 маусымында шанышқыны тұңғыш рет пайдаланыпты. 8. Ең алғашқы граммофон пластинкасына Лайош Кошутаның дауысы жазылыпты.**

**Сын есімнің шырайлары. Салыстырмалы шырай**

**1-жаттығу**

|  |
| --- |
| Диалогті толықтырыңыз. |

* Жанат, сәлеметсің бе?
* Сәлеметсің бе, Балқия?
* Не жаңалық бар?
* Мен сауда орталығына менеджер болып ауыстым.
* Неге, бұрынғы жұмысыңмен салыстырғанда жақсы ма?
* Бұрынғы жұмысыма қарағанда жалақысы ... .
* Жақсы болыпты, құттықтаймын. Үйіңнен алыс емес пе?
* Иә, бұрынғы жұмысыммен салыстырғанда ... .
* Ұжымың бұрынғы ұжымыңнан ... ме?
* Жоқ, бұрынғы ұжымым мына жерге қарағанда ... , бір-бірімізге ... едік.
* Ештеңе етпейді, әлі үйреніп кетесің. Жұмысы ауыр емес пе?
* Бұрынғы жұмысыма қарағанда ... .

**Қажетті сөздер:** жақынырақ, жақсырақ, ауырлау, көбірек, шағындау, жақындау.

**Жауабы:**

* Жанат, сәлеметсің бе?
* Сәлеметсің бе, Балқия?
* Не жаңалық бар?
* Мен сауда орталығына менеджер болып ауыстым.
* Неге, бұрынғы жұмысыңмен салыстырғанда жақсы ма?
* Бұрынғы жұмысыма қарағанда жалақысы көбірек.
* Жақсы болыпты, құттықтаймын. Үйіңнен алыс емес пе?
* Жоқ, бұрынғы жұмысыммен салыстырғанда жақынырақ.
* Ұжымың бұрынғы ұжымыңнан үлкендеу ме?
* Иә, бұрынғы ұжымым мына жерге қарағанда шағындау, бір-бірімізге жақындау едік.
* Ештеңе етпейді, әлі үйреніп кетесің. Жұмысы ауыр емес пе?
* Бұрынғы жұмысыма қарағанда ауырлау.

**2-жаттығу**

|  |
| --- |
| Екі затты салыстырғанда қолданылатын сөздермен толықтырыңыз. |

1. Басқа бөлмелермен салыстырғанда, бұл бөлме ... . 2. Бұл тапсырма кешегі тапсырмаға ... . 3. Інімнің бойы маған ... . 4. Менің құрбым өз құрдастарына ... көрінеді. 5. Жайнаның басқа мамандарға қарағанда тәжірибесі ... . 6. Бұл мұражай Тараз қаласындағы мұражайдан ... салынған. 7. Орта ғасырлардағы сәулет өнерінің тарихы ... . 8. Қаланың бұл аймағындағы ауа ... .

**Сөздер:** *қарағанда ұзынырақ, үлкенірек, қарағанда жасырақ, қарағанда жеңілірек, қызығырақ, молырақ, тазарақ, бұрынырақ*

**Жауабы:**

1. Басқа бөлмелермен салыстырғанда, бұл бөлме үлкенірек. 2. Бұл тапсырма кешегі тапсырмаға қарағанда жеңілірек. 3. Інімнің бойы маған қарағанда ұзынырақ. 4. Менің құрбым өз құрдастарына қарағанда жасырақ көрінеді. 5. Жайнаның басқа мамандарға қарағанда тәжірибесі молырақ. 6. Бұл мұражай Тараз қаласындағы мұражайдан бұрынырақ салынған. 7. Орта ғасырлардағы сәулет өнерінің тарихы қызығырақ. 8. Қаланың бұл аймағындағы ауа тазарақ.

**Күшейтпелі шырай**

**1-жаттығу**

|  |
| --- |
| Заттың сындық қасиетін күшейте көрсететін сөздерді тиісті орындарына қойыңыз. |

1. Әсет бізді жылы қарсы алып, ... етіп жиналған бөлмеге кіргізді.

2. ... қар басқан даламен ұзақ жүрдік. 3. Жеңгесі ... келіншек екен. 4. Аслан ... машинасын інісіне сыйлады. 5. Даладан мұздап кірген жолаушыларға кішкентай үй ... болып көрінді. 6. Айгүлдің апасының туған күніне арнап ... торт дайындапты. 7. Танымдық дәріс өте қызық өтті, зал іші ... отырып тыңдады. 8. Құралай анасының басын сүйеп, ... сусынды ұсынды.

**Қажетті сөздер:** *әп-әдемі, тап-таза, сап-салқын, аппақ, жып-жылы, тып-тыныш, жап-жаңа, тәп-тәтті.*

**Жауабы:**

1. Әсет бізді жылы қарсы алып, тап-таза етіп жиналған бөлмеге кіргізді. 2. Аппақ қар басқан даламен ұзақ жүрдік. 3. Жеңгесі әп-әдемі келіншек екен. 4. Аслан жап-жаңа машинасын інісіне сыйлады. 5. Даладан мұздап кірген жолаушыларға кішкентай үй жып-жылы болып көрінді.

6. Айгүлдің апасының туған күніне арнап тәп-тәтті торт дайындапты.

7. Танымдық дәріс өте қызық өтті, зал іші тып-тыныш отырып тыңдады.

8. Құралай анасының басын сүйеп, сап-салқын сусынды ұсынды.

**2-жаттығу**

|  |
| --- |
| Сұрақтарға заттың сындық қасиетін күшейте көрсететін сөздерді пайдалана отырып жауап беріңіз. |

**Үлгі:** Спектакль тартымды болды ма? – **Өте** тартымды болды.

1. Ол азамат ретінде жанашыр, жүрегі таза адам ба еді?

...

2. Ұлт аспаптарының ішінде көнесі қайсысы деп ойлайсыз?

...

3. Биылғы "Шабыт" фестивалі көңілді, тартымды өтті ме?

...

4. Ірі акционерлік қоғамдар балалар үйіне қандай көмек көрсетеді?

...

5. Бізге келген жас маман шет тілдерін жақсы біле ме?

...

6. Жүгері қауызына жасаған жарнамаңыз қалай шықты?

...

7. Кешегі жаңа кітаптардың тұсаукесері қалай ұйымдастырылды?

...  
8. Бұл саяхаттағы ең қызықты күндеріңіз Қытай қорғанына бару болған шығар?

**Болжалдық сан есімдер**

**1-жаттығу**

|  |
| --- |
| Жақшаны ашып, заттың санын болжаммен айту үшін қолданылатын сөздерді сөйлеммен байланыстырыңыз. |

1. Ә. Қастеев мұражайында үш мың (астам) жәдігер сақталған. 2. **Соңғы 500 жылда ғарыштық заттардың қалдықтары есебінен Жердің салмағы (шама) миллиард тоннаға ауырлаған. 3. Акула су ішінде 10 шақырым (жуық) жерден қанның иісін сезе біледі екен. 4. Қытайдың кейбір жазу машинкаларында 5700 белгі бар, оның клавиатурасының ені бір метр (жуық). 5.** Пияз тарихы (шама) 3000 жылды құрайды, ал оның отаны Орталық Азия және Үндістан болып табылады. 6. Байқауға қырық (астам) дарын иелері қатысты. 7. Сатурн мен Юпитердің әрқайсысында он сегіз (астам) серіктері бар. 8. Бәкеңмен отыз жыл (жуық) араласып тұрдық, ешқашан жүз шайысып көрмеппіз.

**Жауабы:**

1. Ә. Қастеев мұражайында үш мың**нан** астам жәдігер сақталған. 2. **Соңғы 500 жылда ғарыштық заттардың қалдықтары есебінен Жердің салмағы шамамен миллиард тоннаға ауырлаған. 3. Акула су ішінде 10 шақырымға жуық жерден қанның иісін сезеді екен. 4. Қытайдың кейбір жазу машинкаларында 5700 белгі бар, оның клавиатурасының ені бір метрге жуық. 5.** Пияз тарихы шамамен 3000 жылды құрайды, ал оның отаны Орталық Азия және Үндістан болып табылады. 6. Байқауға қырықтан астам иелері қатысты. 7. Сатурн мен Юпитердің әрқайсысын он сегізден астам серіктер бар. 8. Бәкеңмен отыз жылға жуық араласып тұрдық, ешқашан жүз шайысып көрмеппіз.

**2-жаттығу**

|  |
| --- |
| Көп нүктенің орнына заттың санын, адамның жасын болжаммен айту үшін қолданылатын сөздерді қойыңыз. |

1. Ең кішкентай жұлдыздар – диаметрі ... болатын нейтрондық жұлдыздар. 2. Келісімшартқа отыруға шетелдік әріптестеріміз жасы ... менеджерді жіберіпті. 3. Әкем ... жасында алтын кеніне жұмысқа кірген. 4. Телебағдарламаға студия көрермені ретінде ... оқушы жіберілді. 5. Белгілі профессордың танымдық дәрісіне ... студент жиналды. 6. Төрешінің шешіміне келіспеген ойыншылар ... ойынды жалғастырмай тұрып алды. 7. Ұшақ Астанаға дейін ... ұшады екен. 8. Қайырымдылық қоры ... баланы қамқорлығына алған.

**Қажетті сөздер:** *жиырма шақырымдай, он алты-он жеті, бір жарым-екі сағаттай, отыздардағы, он бес-жиырма минуттай, екі жүздей, жиырмадай, алпыстай.*

**Жауабы:**

1. Ең кішкентай жұлдыздар – диаметрі жиырма шақырымдай болатын нейтрондық жұлдыздар. 2. Келісімшартқа отыруға шетелдік әріптестеріміз жасы отыздардағы менеджерді жіберіпті. 3. Әкем он алты-он жеті жасында алтын кеніне жұмысқа кірген. 4. Телебағдарламаға студия көрермені ретінде жиырмадай оқушы жіберілді. 5. Белгілі профессордың танымдық дәрісіне екі жүздей студент жиналды. 6. Төрешінің шешіміне келіспеген ойыншылар он бес-жиырма минуттай ойынды жалғастырмай тұрып алды. 7. Ұшақ Астанаға дейін бір-жарым екі сағаттай ұшады екен. 8. Қайырымдылық қоры алпыстай баланы қамқорлығына алған.

**Бөлшектік сан есімдер**

**1-жаттығу**

|  |
| --- |
| Сөзбен берілген бөлшектік сан есімдерді цифрмен жазыңыз. |

1. Елу жастағы саясаткердің жылдық жалақысы үш жүз қырық екі бүтін оннан төрт мың долларды құрайды екен. 2. Жылына үш жүз он тоғыз бүтін оннан сегіз мың доллар табатын Франция Президенті екінші орынға тұрақтаған. 3. Ал Германия канцлері үш жүз үш бүтін оннан сегіз мың долларымен алғашқы үштіктің қатарын толықтырды. 4. Ал енді дүниежүзі бойынша, ең көп жалақы алатын саясаткер – Сингапурдың үкімет басшысы екен, оның бір жылдық табысы – екі бүтін жүзден жетпіс бес миллион доллар. 5. Ең ұзын бойлы адам 1940 жылға дейін өмір сүрген, ол бойы екі бүтін жүзден жетпіс екі метр болған АҚШ тұрғыны Р.П.Уадлоу.

**Жауабы: 2, 72; 303,8; 2,75; 342,4; 319, 42.**

**(мәтінді қайталап, сан есімдерді цифрмен беріп, жауапты толық түрде беру)**

**2-жаттығу**

|  |
| --- |
| **Бір заттың бөлшегін білдіретін сөздерді орындарына қойыңыз.** |

**1. 100 жасқа дейін жеткен әр бес адамның ... әйелдер екен. 2.** Халық арасында жүргізілген сауалнама нәтижесі бойынша жаңа заңды халықтың ... қолдады. 3. "Ана тілі аруы" байқауын тамашалауға тобымыздың ... жиналды. 4. Өндірілген өнімнің ... сыртқа шығаруды жоспарлап отырмыз.

5. Былтыр бітірген түлектердің ... өз мамандығына байланысты жұмысқа орналасты. 6. Қаладағы балалар үйінің ... күрделі жөндеу жұмыстарын жүргізді.

**Қажетті сөздер:** *төртеуі, төрттен бірін, үштен екісі, төрттен екісі, бестен бірін, оннан сегізіне.*

**Жауабы:**

**1. 100 жасқа дейін жеткен әр бес адамның төртеуі – әйелдер екен. 2.** Халық арасында жүргізілген сауалнама нәтижесі бойынша, жаңа заңды халықтың үштен екісі қолдады. 3. "Ана тілі аруы" байқауын тамашалауға тобымыздың төрттен бірі жиналды. 4. Өндірілген өнімнің төрттен бірін сыртқа шығаруды жоспарлап отырмыз. 5. Былтыр бітірген түлектердің төрттен екісі өз мамандығына байланысты жұмысқа орналасты. 6. Қаладағы балалар үйінің оннан сегізіне күрделі жөндеу жұмыстарын жүргізді.

**Етістіктің рай категориясы. Бұйрық рай**

**1-жаттығу**

|  |
| --- |
| Жақшаны ашып, бұйрық мәнді сөйлем жасаңыз. |

1. "Аят" жауапкершілігі шектеулі серіктестігінің директоры П.Мұратовқа кезектен тыс демалыс (берілу). 2. "Сұңқар" фирмасының бас есепшісі Ж.Жайсаңбаев 2010 жылдың 20 қарашасынан Мәскеу қаласына іссапарға (жіберілу). 3. Маған кезекті демалысқа шығуға (рұқсат ету). 4. Ғылыми жұмысыңызға мұрағат материалдарын (пайдалану). 5. Лауазымдық міндеттеріңізбен (танысу). 6. Сен бүгін «Хабар» арнасынан кешкі сағат тоғызда берілетін жаңалықтарды (көру). 7. Аудан әкімшілігіне әлеуметтік көмек туралы өтініш (жазу). 8. Сен ақпарат алу үшін банк бөлімшесімен байланыс (жасап тұру).

**Жауабы:**

1. "Аят" жауапкершілігі шектеулі серіктестігін директоры П.Мұратовқа кезектен тыс демалыс берілсін. 2. "Сұңқар" фирмасының бас есепшісі Ж.Жайсаңбаев 2010 жылдың 20 қарашасынан Мәскеу қаласына іссапарға жіберілсін. 3. Маған кезекті демалысқа шығуға рұқсат етіңіз. 4. Мұрағат материалдарын пайдаланыңыз. 5. Лауазымдық міндеттеріңізбен танысыңыз. 6. Бүгін "Хабар" арнасынан кешкі сағат тоғызда берілетін жаңалықтарды көр. 7. Аудан әкімшілігіне әлеуметтік көмек туралы өтініш жаз. 8. Ақпарат алу үшін банк бөлімшесімен байланыс жасап тұр.

**2-жаттығу**

|  |
| --- |
| Бұйрық мәнді болымды, болымсыз сөйлем жасаңыз. |

1. Театрдың ұйымдастырған іс-шарасына фототілшілер қатыспа..., сіздер – тележүргізушілер қатыс... . 2. Мына кітаптарды кітапханаға Асылдың өзі өткіз..., сіз өткіз... . 3. Жас мамандарды бас менеджер қабылда... . Жоқ, бас менеджер қабылдама..., сен қабылда... . 4. Мекемеміз туралы баяндаманы Ақмарал жасама..., өзіңіз жан-жақты етіп дайында... . 5. Бүгін күн өте ыстық, балалар саябаққа барма..., одан да бізбен саяжайға жүр... . 6. Сендер салықты уақытында төлеуді ұмытпа... . 7. Олар бұл жағажайда футбол ойнамасын, сендер тазалау жұмыстарын бастаңдар. 8. Келесі аптада өткізілетін кештің сценарийін Жандос жазба..., сен жаз... .

**Жауабы:**

1. Театрдың ұйымдастырған іс-шарасына фототілшілер қатыспасын, сіздер – тележүргізушілер қатысыңыздар. 2. Мына кітаптарды кітапханаға Асылдың өзі өткізсін, сіз өткізбеңіз. 3. Жас мамандарды бас менеджер қабылдасын. Жоқ, бас менеджер қабылдамасын, сен қабылда. 4. Мекемеміз туралы баяндаманы Ақмарал жасамасын, өзіңіз жан-жақты етіп дайындаңыз. 5. Бүгін күн өте ыстық, балалар саябаққа бармасын, одан да бізбен саяжайға жүрсін. 6. Сендер салықты уақытында төлеуді ұмытпаңдар. 7. Олар бұл жағажайда футбол ойнамасын, сендер тазалау жұмыстарын бастаңдар. 8. Келесі аптада өткізілетін кештің сценарийін Жандос жазбасын, сен жаз.

**Шартты рай**

**1-жаттығу**

|  |
| --- |
| Қажетті сөздермен толықтырыңыз. |

1. Егер қолым бос ..., Ақтаудан келіп түскен ұсыныстарды қараймын.

2. Сіз қарсы ..., жоспарды қысқаша баяндап шығайын. 3. Көлігімді техникалық жөндеу орталығына ..., бұзылайын деп жүр. 4. Дәрігерге тез арада ..., ауруды асқындырып аласыз. 5. Ереже бұзған ойыншыға ескерту ... , ол оны қайталауы мүмкін. 6. Форумға ..., таратылған материалдардан бізге де алыңызшы. 7. Дүйсенбі күні Алматыда ..., әкемді ұшақтан күтіп ал. 8. Осы аптада оқырмандармен ..., кітаптың тұсаукесерін өткіземіз.

**Қажетті сөздер:** *өткізбесем, болса, жасалмаса, қаралмасаңыз, қатыссаңыз, жүздессек, барсаң, болмасаңыз.*

**Жауабы:**

1. Егер қолым бос болса, Ақтаудан келіп түскен ұсыныстарды қараймын. 2. Сіз қарсы болмасаңыз, жоспарды қысқаша баяндап шығайын. 3. Көлігімді техникалық жөндеу орталығына өткізбесем, бұзылайын деп жүр. 4. Дәрігерге тез арада қаралмасаңыз, ауруды асқындырып аласыз. 5. Ереже бұзған ойыншыға ескерту жасалмаса, ол оны қайталауы мүмкін. 6. Форумға қатыссаңыз, таратылған материалдардан бізге де алыңызшы. 7. Дүйсенбі күні Алматыда болсаң, әкемді ұшақтан күтіп ал. 8. Осы аптада оқырмандармен жүздессек, кітаптың тұсаукесерін өткіземіз.

**2-жаттығу**

|  |
| --- |
| Сөйлемнің екінші жартысын құрастырыңыз. |

1. Осы мәселені шешсек, ... .

2. Су құбыры тезірек жүргізіліп бітсе, ... .

3. Қазақстан Дүниежүзілік Сауда Ұйымына кірсе, ... .

4. Қылмыскерді тез арада құрықтамаса, ... .

5. Қаражатты үнемдеп жұмсамаса, ... .

6. Адам жас кезінде жақсы білім алса, ... .

7. Достардың қуанышына ортақтаспасақ, ... .

8. Күнделікті шығынды есептеп отырмасақ, ... .

**Қалау рай**

**1-жаттығу**

|  |
| --- |
| Сұрақтарға жазбаша жауап беріңіз. |

1. Сенің келесі аптада шахматтан өтетін жарысқа қатысқың келе ме?

...

2. "Жеті күн" бағдарламасын көргіңіз келе ме?

...

3. Театр маусымының ашылу салтанатына барғыларың келе ме?

...

4. Сарыағаш шипажайына жолдама ұтып алғыларыңыз келе ме?

...

5. Олардың ауылшаруашылық жәрмеңкесіне қатысқысы келе ме?

...

6. Атырау өнерпаздарының Тәттімбет күйлерінің төртінші байқауына келгісі келе ме?

...

7. Барлық жас отбасылардың баспана алуға құжат тапсырғысы келе ме?

...

8. Менімен интернет арқылы хат жазысып тұрғыңыз келе ме?

...

**2-жаттығу**

|  |
| --- |
| Сөйлемдерді адамның қалауын білдіру мәнінде аяқтаңыз. |

1. Біздің жаңа технологиялар көрмесіне ... . 2. Белгілі пианистің Алматыға ... екен. 3. Мақсаттың жаһандық қазақы телеарна ... . 4. Студенттердің заң саласындағы жаңа терминдердің ... . 5. Екі университеттің арасындағы келісімшартты ... , бірақ ол үшін Түркиядан көп құжаттар әкелу керек. 6. Олардың дағдарыстан шығудың жаңа бағдарламасын ... .

7. Қаржылық тұрақтылықты ... . 8. Мына мақалаға пікір ...?

**Қажетті сөздер:** *жүзеге асырғымыз келген, барғымыз келеді, қалыптастырғымыз келеді, ашқысы келеді, келгісі келеді, ұсынғысы келеді, үйренгісі келеді, білдіргің келеді.*

**Жауабы:**

1. Біздің жаңа технологиялар көрмесіне барғымыз келеді. 2. Белгілі пианистің Алматыға келгісі келеді екен. 3. Мақсаттың жаһандық қазақы телеарна ашқысы келеді. 4. Студенттер заң саласындағы жаңа терминдерді үйренгісі келеді. 5. Екі университеттің арасындағы келісімшартты жүзеге асырғымыз келген, бірақ ол үшін Түркиядан көп құжаттар әкелу керек. 6. Олар дағдарыстан шығудың жаңа бағдарламасын ұсынғысы келеді. 7. Қаржылық тұрақтылықты қалыптастырғымыз келеді. 8. Мына мақалаға пікір білдіргің келе?

**Күрделі етістіктер**

**1-жаттығу**

|  |
| --- |
| Сөздерді тиісті орнына қойып, күрделі етістік жасаңыз. |

1. Қасиетті сахнада жүрген біраз уақыт ішінде Айсұлу рөлдерде ойнапты, ән ... . 2. Жазушының бұл еңбегі дархан көңіл халқымыздың даңқты тарихынан сыр ... . 3. Алматы облысының шығармашылық зиялы жырдан шашу ... . 4. Гүлжан мен Асыл "Жас дарын" байқауына қатысып, бірі домбыра тартты, бірі би ... . 5. Оның алдында да, одан кейін де суреттер түсірілді, әлі де өмір жылтыр қағаз бетінде тоқтаусыз бейнеленіп ... 6. Биыл бұл балалар үйіне көптеген қайырымдылық көмек ... . 7. Көрме барысында фотографтар бір-бірімен жақын танысып, тәжірибе ... . 8. Наурызбай батырдың ұрпақтары ақынға теміртұлпар тарту ... .

**Қажетті сөздер:** *салыпты, шашты, шертеді, келеді, биледі, алмасты, көрсетіліп жатыр, етті.*

**Жауабы:**

1. Қасиетті сахнада жүрген біраз уақыт ішінде Айсұлу рөлдерде ойнапты, ән салыпты. 2. Жазушының бұл еңбегі дархан көңіл халқымыздың даңқты тарихынан сыр шертеді. 3. Алматы облысының шығармашылық зиялы жырдан шашу шашты. 4. Гүлжан мен Асыл "Жас дарын" байқауына қатысып, бірі домбыра тартты, бірі би биледі. 5. Оның алдында да, одан кейін де суреттер түсірілді, әлі де өмір жылтыр қағаз бетінде тоқтаусыз бейнеленіп келеді. 6. Биыл бұл балалар үйіне көптеген қайырымдылық көмек көрсетіліп жатыр. 7. Көрме барысында фотографтар бір-бірімен жақын танысып, тәжірибе алмасты. 8. Наурызбай батырдың ұрпақтары ақынға теміртұлпар тарту етті.

**2-жаттығу**

|  |
| --- |
| Сөйлемдерді аяқтаңыз. |

1. Сыбайлас жемқорлық мәселесімен үнемі ... . 2. Бұл әдіс білім деңгейін арттыруға септігін ... . 3. Жастардың көбі заң, экономика мамандықтарын ... . 4. Мектептен кәсіптік білім алған балалар жүз пайыз жұмыспен ... . 5. "Мейірім" қоры Бағанашылдағы балалар үйін қамқорлыққа ... . 6. Сағила адам баласының мұқтаждығын көргенде жаны төзіп ... . 7. Әмір сол түні ең жүйрік атты ерттетіп, сарайдан ... . 8. Олар керуендерін сайлап алып, Памир тауларына дейін ... .

**Қажетті сөздер:** *тигізе бастады, алып жатыр, қамтамасыз етіледі, отыра алмайды, бөлеп келеді, барып келді, қашып шықты, күресіп келеміз.*

**Жауабы:**

1. Сыбайлас жемқорлық мәселесімен үнемі күресіп келеміз. 2. Бұл әдіс білім деңгейін арттыруға септігін тигізе бастады. 3. Жастардың көбі заң, экономика мамандықтарын алып жатыр. 4. Мектептен кәсіптік білім алған балалар жүз пайыз жұмыспен қамтамасыз етіледі. 5. "Мейірім" қоры Бағанашылдағы балалар үйін қамқорлыққа бөлеп келеді. 6. Сағила адам баласының мұқтаждығын көргенде жаны төзіп отыра алмайды. 7. Әмір сол түні ең жүйрік атты ерттетіп, сарайдан қашып шықты. 8. Олар керуендерін сайлап алып, Памир тауларына дейін барып келді.

**Етіс категориясы. Өздік етіс**

**1-жаттығу**

|  |
| --- |
| Жақшадағы сөздерді сөйлем мағынасына сәйкестендіріп, өздік етіс формасында жазыңыз. |

1. Қазіргі жастар көбіне интернет дүкендері арқылы (кию). 2. Боралдай кентіндегі шаруаларымды реттеп келу үшін, үш күнге жұмыстан (сұрау).

3. Үзіліс кезінде айран ішіп, сәл де болса (әлдену). 4. Асылбек несие тәуекелінің қауіпті тұстары ұзақ (ойлау). 5. "Ана тілі аруы" байқауының қатысушылары барынша (сәндеу). 6. Туристер жол апатынан кейін дәрігерге (көру).

**Жауабы:**

1. Қазіргі жастар көбіне интернет дүкендері арқылы **киінеді.**

2. Боралдай кентіндегі шаруаларымды реттеп келу үшін, үш күнге жұмыстан **сұранды.** 3. Үзіліс кезінде айран ішіп, сәл де болса **әлденді.** 4. Асылбек несие тәуекелінің қауіпті тұстары ұзақ **ойланды.** 5. "Ана тілі аруы" байқауының қатысушылары барынша **сәнденді.** 6. Туристер жол апатынан кейін дәрігерге **көрінді.**

**2-жаттығу**

|  |
| --- |
| Сөйлемдегі қимылды субъектіге бағытталатындай етіп өзгертіңіз. |

**Үлгі:** Анасы Ануардың суға малшынған киімдерін тез шеше бастады. – Ануар тез **шешінді.**

1.Түні бойы суықта қалған команда мүшелерін жылы көрпемен орадық.

...

2. Әсет шахматтағы зор жетістіктерімен әкесін қуантты.

...

3. Жазушы көрермендерін жаңа шығармаларымен таңдандырды.

...

4. Фирма өнімдерінің сапасы тұтынушыларды қанағаттандырды.

...

5. Музыка ойнап, жиналған жұрттың көңілін көтерді.

...

**Жауабы:**

1.Түні бойы суықта қалған команда мүшелерін жылы көрпемен орадық.

Команда мүшелері жылы көрпеге **оранды.**

2. Әсет шахматтағы зор жетістіктерімен әкесін қуантты.

Әкесі Әсеттің шахматтағы зор жетістіктеріне **қуанды.**

3. Жазушы оқырмандарын жаңа шығармаларымен таңдандырды.

Оқырмандар жазушының жаңа шығармаларна **таңданды.**

4. Фирма өнімдерінің сапасы тұтынушыларды қанағаттандырды.

Тұтынушылар фирма өнімдерінің сапасына **қанағаттанды.**

5. Музыка ойнап, жиналған жұрттың көңілін көтерді.

Музыка ойнап, жиналған жұрт **көңілденді.**

**Ырықсыз етіс**

**1-жаттығу**

|  |
| --- |
| Сөйлемдерді тиісті етістіктермен аяқтаңыз. |

1. Дүниежүзі қазақтарының құрылтайында жастардың Атажұртқа көбірек оралуы туралы мәселе ... . 2. Қазақстанда Үдемелі индустриалды – инновациялық бесжылдық даму бағдарламасы іске ... . 3. Жас мамандардың кәсіби біліктілігін арттыру шаралары ... . 4. Бізге мәлім барлық әдебиеттерде қазақтар  некелесуге қандас туыстар арасында белгілі бір шектеулер қоятын моногамды ұлт екені туралы ... . 5. Осыған байланысты қазақ салты бойынша, бір тұқымдас адамдар арасындағы айырмашылық жеті атаға дейін болмаса, некелесуге рұқсат ... . 6. Беташар өлеңдерінің сөздері еркін ... . 7. Сәби туғаннан кейін қырқыншы күні тағы бір салтанатты рәсім жасау үшін көмекші әйелдер ... . 8. Ерте замандағы рәсім-салттың бірі ер баланы атқа мінгізу, бұл ер бала бес жасқа толғанда ... .

**Қажетті сөздер:** *қаралды, шақырылады, қосылды, жүзеге асырылды, айтылады, етілмейді, айтылады, жасалады.*

**Жауабы:**

1. Дүниежүзі қазақтарының құрылтайында жастардың Атажұртқа көбірек оралуы туралы мәселе қаралды. 2. Қазақстанда Үдемелі индустриалды – инновациялық бесжылдық даму бағдарламасы іске қосылды. 3. Жас мамандардың кәсіби біліктілігін арттыру шаралары жүзеге асырылды. 4. Бізге мәлім барлық әдебиеттерде қазақтар некелесуге қандас туыстар арасында белгілі бір шектеулер қоятын моногамды ұлт екені туралы айтылады. 5. Осыған байланысты қазақ салты бойынша, бір тұқымдас адамдар арасындағы айырмашылық жеті атаға дейін болмаса, некелесуге рұқсат етілмейді. 6. Беташар өлеңдерінің сөздері еркін айтылады. 7. Сәби туғаннан кейін қырқыншы күні тағы бір салтанатты рәсім жасау үшін көмекші әйелдерді шақырылады. 8. Ерте замандағы рәсім-салттың бірі ер баланы атқа мінгізу, бұл ер бала бес жасқа толғанда жасалады.

**2-жаттығу**

|  |
| --- |
| Сөйлемді субьектісіз, қимылды өздігінен орындалғандай етіп өзгертіңіз. |

**Үлгі:** Келін түсірген күні жиналған жастар «Жар-жар» өлеңін айтады. –

Келін түсірген күні «Жар-жар» өлеңі айтылады.

1. Қазақтар үйлену тойын салт-дәстүр бойынша өткізеді.

...

2. Күйеу жігіттің сыйлықтары таратылып болғаннан кейін екі жақтың да адамдары ойнап-күліп отырады, өлең айтады, домбыра шертеді.

...

3. Ақын «Беташар» өлеңінде жас келіннің үлкенді және күйеуінің туыстарын сыйлау сияқты міндеттерін айтады.

...

4. «Іске сәт» бағдарламасы Қазақстанның іскерлік өмірі туралы ең өзекті мәселелерді сөз етеді.

...

5. **«Ғажайып әлем»** бағдарламасы әлемнің қызықтары мен әр елдің өмір салты туралы әңгіме қозғайды.

...

6. Ғалымдар Оңтүстік Америка Африкадан 135 миллион жыл бұрын бөлініп кеткенін анықтады.

...

7. Астрономдар Марстағы ең биік тауды Олимпус Монс деп атады.

...

8. Жақсы күтімі бар өміршең орманда орманшылар кесілген ағаштардың орнына дереу жас ағаштар отырғызады.

...

**Жауабы:**

1. Қазақтарда үйлену тойы салт-дәстүр бойынша өткізіледі.

2. Күйеу жігіттің сыйлықтары таратылып болғаннан кейін екі жақтың да адамдары ойнап-күліп отырады, өлең айтылады, домбыра шертіледі.

3. «Беташар» өлеңінде жас келіннің үлкенді және күйеуінің туыстарын сыйлау сияқты міндеттері айтылады.

4. «Іске сәт» бағдарламасында Қазақстанның іскерлік өмірі туралы ең өзекті мәселелер сөз етіледі.

5. **«Ғажайып әлем»** бағдарламасында әлемнің қызықтары мен әр елдің өмір салты туралы әңгіме қозғалады.

6. Оңтүстік Американың Африкадан 135 миллион жыл бұрын бөлініп кеткенін анықталды.

7. Марстағы ең биік тау Олимпус Монс деп аталады.

8. Жақсы күтімі бар өміршең орманда кесілген ағаштардың орнына дереу жас ағаштар отырғызылады.

**Ортақ етіс**

**1-жаттығу**

|  |
| --- |
| Жақшадағы сөздерді ортақ етіс формасында қойып, сөйлем мағынасымен сәйкестендіріңіз. |

1. Бақытгүл анасына ұлттық тағамдарды (пісіру). 2. Бізге табиғи газды 150 шақырым жерден "Комби-строй-1" серіктестігі (жүргізу). 3. "Шымкент кашемир" зауыты мен Еуропа зауыттары келісімшарттар (жасау). 4. Шаруа қожалықтары ауыл адамдарына таза су қондырғысын (орнату). 5. Егіз баланың күтіміне қайын әкпесі (қарау). 6. Волейболдан әйелдер командасы жеңіске жетіп, қуаныштарын жанкүйерлерімен (бөлу). 7. Суретшілерге теріден жасалған бұйымдарды біздің компания (жеткізу).

**Жауабы:**

1. Бақытгүл анасына ұлттық тағамдарды пісірісті. 2. Бізге табиғи газды 150 шақырым жерден "Комби-строй-1" серіктестігі жүргізісті. 3. "Шымкент кашемир" зауыты мен Еуропа зауыттары келісімшарттар жасасты. 4. Шаруа қожалықтары ауыл адамдарына таза су қондырғысын орнатысты. 5. Егіз баланың күтіміне қайын әкпесі қарасты. 6. Волейболдан әйелдер командасы жеңіске жетіп, қуаныштарын жанкүйерлерімен бөлісті. 7. Суретшілерге теріден жасалған бұйымдарды біздің компания жеткізісті.

**2-жаттығу**

|  |
| --- |
| Сұрақтарды тиісті сөздермен аяқтап, жауап жазыңыз. |

1. Қала тұрғындарымен су құбырларын тарту жөнінде кім ...?

...

2. Шетелдік ғалымдар мен студенттердің кездесуін кімдер ...?

...

3. Шәкәрім шығармаларын сізге кімдер ...?

...

4. 1986 жылғы желтоқсан көтерілісіне қатысқан ел ағалары не туралы ...?

...

5. Он төрт жылдан бері Гүлбаршын сенімен ... ма?

...

6. Компанияның есеп-шоттарын кімдер ...?

**Қажетті сөздер:** *тексерісті, жинасты, әңгімелесті, хабарласты, өткізісті, сөйлесті.*

**Сұрақтарды дұрыс құру жауабы:**

1. Қала тұрғындарымен су құбырларын тарту жөнінде кім сөйлесті?

...

2. Шетелдік ғалымдар мен студенттердің кездесуін кімдер өткізісті?

...

3. Шәкәрім шығармаларын сізге кімдер жинасты?

...

4. 1986 жылғы желтоқсан көтерілісіне қатысқан ел ағалары не туралы әңгімелесті?

...

5. Он төрт жылдан бері Гүлбаршын сенімен хабарласты ма?

...

6. Компанияның есеп-шоттарын кімдер тексерісті?

...

**Өзгелік етіс**

**1-жаттығу**

|  |
| --- |
| Тиісті қосымшаларды қойыңыз**.** |

1. Сәуле шашын соңғы үлгімен қи...ған еді. 2. Жәрмеңкеде азық-түліктің көп мөлшерін арзан бағада сат...ды. 3. Ескен жүрген жерінде әзіл айтып, елді қыран-топан күл...етін. 4. Сарыбөпе туралы хикаяларды айтып, тыңдаушыларын аузына қара...ты. 5. Батыс Еуропада мүсін жасау өнері ежелгі гректерден бұрын пайда болғандығы таңқал...ады. 6. Жақында республикалық ультра дыбыстық зерттеу бірлестігін тірке...тік. 7. Атилла дінбасыларымен амандасқан соң, әскерлеріне қаланы тона...паған.

**Қосымшалар:** -т, -дыр/-дір, -тыр/-тір, -қыз/-кіз, -ғыз/-гіз

**Жауабы:**

1. Сәуле шашын соңғы үлгімен қидырған еді. 2. Жәрмеңкеде азық-түліктің көп мөлшерін арзан бағада сатқызды. 3. Ескен жүрген жерінде әзіл айтып, елді қыран-топан күлдіретін. 4. Сарыбөпе туралы хикаяларды айтып, тыңдаушыларын аузына қаратты. 5. Батыс Еуропада мүсін жасау өнері ежелгі гректерден бұрын пайда болғандығы таңқалдырады. 6. Жақында республикалық ультра дыбыстық зерттеу бірлестігін тіркеттік. 7. Атилла дінбасыларымен амандасқан соң, әскерлеріне қаланы тонатпаған.

**2-жаттығу**

|  |
| --- |
| Сөйлемдерді аяқтаңыз. |

1. Ауыл тұрғындарының қиын жағдайы туралы телеарнадан ... .

2. Тоталитарлық жүйеде шығармашылық иелерінің еркін ойларын сыртқа ... . 3. Жобаның да, шығармашылық ұжымның да көздегені көрерменнің көңілін дәл сондай күйге ... . 5. Қонақтар тамақтанып, жайланып отырған соң, Құралайға ... 6. Сәбиі тезірек жүріп кетсін деп оның тұсауын қадірлі ақсақалға ... .

7. Келесі күні әкем мені мектеп директорына ертіп апарып, болған оқиғаны түгел ... .

**Қажетті сөздер:** *шығартпады, келтіру, кестірді, көрсеткіздік, ән салғызды, айтқызды.*

**Жауабы:**

1. Ауыл тұрғындарының қиын жағдайы туралы телеарнадан көрсеткіздік. 2. Тоталитарлық жүйеде шығармашылық иелерінің еркін ойларын сыртқа шығартпады. 3. Жобаның да, шығармашылық ұжымның да көздегені көрерменнің көңілін дәл сондай күйге келтіру. 5. Қонақтар тамақтанып, жайланып отырған соң, Құралайға ән салғызды. 6. Сәбиі тезірек жүріп кетсін деп оның тұсауын сыйлы ақсақалға кестірді. 7. Келесі күні әкем мені мектеп директорына ертіп апарып, болған оқиғаны түгел айтқызды.

**Де, бол, қыл көмекші етістіктерінің қолданысы**

**1-жаттығу**

|  |
| --- |
| Де, бол, қыл етістіктерін сөйлем мағынасына қарай тиісті формада қойыңыз. |

1. Қаламызда муниципалды автопарктер ашылайын ... жатыр. 2. Белгілі қазақстандық компаниялар туралы репортаждар дайындайын ... . 3. Өзінің жеке бюджетін меңгеріп, табысын арттыруды үйренейін ... едім. 4. Құдалар тойды келесі айда өткізетін ... келісті. 5. Қызым құпияға толы Азия елдерін көрейік ... соң Қытайға жолдама алдық. 6. Биыл жазда Жерорта және Эгей теңіздері жағасында демалатын ... тарастық. 7. Бізді жастайымыздан еңбекқорлыққа тәрбиелеп, адам ... әжеміз. 8. Қуаныштан көзі жасқа толып, жақсылық хабар әкелген хатты әрең оқып ... .

**Жауабы:**

1. Қаламызда муниципалды автопарктер ашылайын деп жатыр.

2. Белгілі қазақстандық компаниялар туралы репортаждар дайындайын дедім. 3. Өзінің жеке бюджетін меңгеріп, табысын арттыруды үйренейін деп едім.

4. Құдалар тойды келесі айда өткізетін боп келісті. 5. Қызым құпияға толы Азия елдерін көрейік деген соң Қытайға жолдама алдық. 6. Биыл жазда Жерорта және Эгей теңіздері жағасында демалатын боп тарастық. 7. Бізді жастайымыздан еңбекқорлыққа тәрбиелеп, адам қылған әжеміз.

8. Қуаныштан көзі жасқа толып, жақсылық хабар әкелген хатты әрең оқып болды.

**2-жаттығу**

|  |
| --- |
| Сөйлемдерді боп, де етістіктерінің қызметіне қарай топтаңыз. |

|  |  |  |
| --- | --- | --- |
| Де, бол етістіктерінің нақтылаушы қызметі | Де етістігі мақсаттық мағынаны білдіруі | Боп етістігі байланыстырушы мағынада тұруы |
| А. | А) | а) |
| Ә. | Ә) | ә) |
| Б. | Б) | б) |

1. Олар балаларға қайырымдылық қорынан көмек берейін деп еді.

2. Туристік фирмаға бір реттік төлем жасайтын боп, саяхатымызды бастадық. 3. Жиналыста мемлекеттік тілді дамыту туралы пікірімді айтайын деп едім.

4. Таяуда еліміздің бас қаласы Астанада тәуелсіздігіміздің мерейтойына орай Алматы күндерін өткізетін боп шештік. 5. Қуаныш кезекті демалыс сұрау үшін бастығына жолығайын деп еді. 6. Дәрігерлер емханада тағы бір ультрадыбыстық зерттеу кабинетін ашатын боп келісті. 7. Қызмет жолын шәкірт тәрбиелеуден бастайтын болса, оның қайтарымы да жақсы болмақ.

8. Бұл өнерде Гамлет рөлін ойнайтын болсаң, жүйкең тозады, Қозы рөлін ойнайтын болсаң жас балаша жүгіресің, осының бәріне тозасың.

**Жауабы:**

|  |  |  |
| --- | --- | --- |
| Нақтылаушы қызметінде | Де етістігі мақсаттық мағынаны білдіріп тұр | Боп етістігі байланыстырушы мағынада |
| А. 7 | А) 1 | а) 2 |
| Ә. 8 | Ә) 3 | ә) 4 |
| Б. | Б) 5 | б) 6 |

**Төл сөзді төлеу сөзге, төлеу сөзді төл сөзге айналдыру**

**1-жаттығу**

Төл сөздерді төлеу сөзге айналдырыңыз.

**Үлгі:** "Әріптестердің кездесуі ертең өтеді" – деді Сұлтан. – Сұлтан әріптестер кездесуінің ертең өтетінін айтты.

1. "Тіл тағдыры оны тұтынатын ұлт өкілдерінің қолында"- деді белгілі саясаткер. 2. "Ағыбай батыр өмірінде тізе бүгіп көрмеген, қандай қиыншылық болса да жеңіп шығатын батыл еді" – деп әңгімесін жалғастырды ақсақал. 3. Журналист: "Баукеңді алғаш рет қашан, қандай жағдайда көрдіңіз?"-деп сұрады. 4. "Мен қазақ және орыс тілдерінде бірдей сөйлеймін, әрі жазамын"-деп Баукең сөзін бастады. 5. "Адам баласы атаққа қол жеткізу үшін емес, өз денсаулығын түзеу үшін спортқа бет бұруы тиіс"- деді бас бапкер. 6. "Сонау Кубадан арнайы алдырып, сеніп тапсырған соң барымды салуға тиіспін" – деп әңгімесін жалғастырды Карлос. 7. "Тіршіліктің ең бір пісіп жетілген жемісі – адамның әлі де ашылмаған сыры көп"- дейді психологтар.

**Жауабы:**

1. Белгілі саясаткер тіл тағдыры оны тұтынатын ұлт өкілдерінің қолында екенін айтты. 2. Ақсақал әңгімесінде Ағыбай батырдың өмірінде тізе бүгіп көрмеген, қандай қиыншылық болса да жеңіп шығатын батыл болғанын айтты. 3. Журналист Баукеңді алғаш рет қашан, қандай жағдайда көргенін сұрады. 4. Баукең сөзінің басында қазақ және орыс тілдерінде бірдей сөйлейтінін, әрі жазатынын айтты. 5. Бас бапкер адам баласы атаққа қол жеткізу үшін емес, өз денсаулығын түзеу үшін спортқа бет бұруы тиіс екенін айтты. 6. Карлос сонау Кубадан арнайы алдырып, сеніп тапсырған соң барын салуға тиіс екенін айтты. 7. Психологтар тіршіліктің ең бір пісіп жетілген жемісі – адамның әлі де ашылмаған сыры көп екенін айтады.

**2-жаттығу**

Төлеу сөздерді төл сөзге айналдырыңыз.

**Үлгі:** Назиранесиелік жүйенің негізі – банк жүйесі екенін айтты. - "Несиелік жүйенің негізі – банк жүйесі" - деді Назира.

1. Айман мінез-құлқы қалыпты адамдарды ұнататынын айтады. 2. Мекеменің бастығы теріден жасалған бұйымдарды бояйтындықтарын айтты. 3. Дәрігер емделушілерге жаттығумен күнде айналысу қажеттігін айтты. 4. Директор болашағы зор жобаларды қаржыландыратындықтарын айтты. 5. Жұмысшылар сапалы өнім алу үшін қант қызылшасын өздері өсіріп жатқанын хабарлады.

**Жауабы:**

1. "Мінез-құлқы қалыпты адамдарды ұнатамын" **-** дейдіАйман. 2. Мекеменің бастығы: "Теріден жасалған бұйымдарды бояймыз"-деп айтты. 3. Дәрігер емделушілерге: "Жаттығумен күнде айналысу қажет"- деді. 4. "Болашағы зор жобаларды қаржыландырамыз"- деді директор. 5. "Сапалы өнім алу үшін қант қызылшасын өзіміз өсіріп жатырмыз" – деп хабарлады жұмысшылар.

**Мөлшер үстеу**

**1-жаттығу**

Көп нүктенің орнына қажетті сөздерді қойыңыз.

1. Ол кісімен ... жақын әріптестік қарым-қатынас жасаған жоқпыз. 2. ... ақпаратты электронды пошта арқылы жіберу мүмкін бе? 3. Кәсіпорынның ... тәуекелге баратынын түсінбедік. 4. ... банктер жер қатынастарымен айналыса бастады. 5. ... қарызды уақытында өтей аласыңдар ма?

**Қажетті сөздер:** *мұншама, онша, осыншама, осыншалық, бірен-саран, сондайлық*

**Жауабы:**

1. Ол кісімен сондайлық жақын әріптестік қарым-қатынас жасаған жоқпыз. 2. Осыншама ақпаратты электронды пошта арқылы жіберу мүмкін бе? 3. Кәсіпорынның осыншалық тәуекелге баратынын түсінбедік. 4. Бірен-саран банктер жер қатынастарымен айналыса бастады. 5. Мұншама қарызды уақытында өтей аласыңдар ма?

**2-жаттығу**

Жақшадағы сөздерді мәндес сөздермен алмастырыңыз

1. Аударма мәселесі туралы (анағұрлым) көп баяндама жасалды. 2. Спектакльден (соншалық) әсер алған жоқпын. 3. (Көптеген) өндіріс орындары үшін экономикалық дағдарыстың қайталануы тиімсіз. 4. (Осыншалық) кітап қорын сақтап, мұражайға өткізу - ұлағатты іс. 5. Мені кино қайраткерлерінің ой-өрісі қызықтырғаны (сонша), бірінші курстан-ақ кино туралы жаза бастағаным рас.

**Жауабы:**

1. Аударма мәселесі туралы бірталай көп баяндама жасалды. 2. Спектакльден онша әсер алған жоқпын. 3. Бірталай өндіріс орындары үшін экономикалық дағдарыстың қайталануы тиімсіз. 4. Мұншама кітап қорын сақтап, мұражайға өткізу - ұлағатты іс. 5. Мені кино қайраткерлерінің ой-өрісі қызықтырғаны соншалық, бірінші курстан-ақ кино туралы жаза бастағаным рас.

**Қимыл - сын үстеулері**

**1-жаттығу**

Көп нүктенің орнына қажетті сөздерді қойыңыз.

1. Өмірден көрген білгенімді ... өлең ғып жаза берейін. 2. Оның жақсы әдебиет сыншысы екенін ..., шала-пұла жазған дүниелерімді қолына ұстаттым. 3. Иранның ядролық бағдарламасы туралы саяси сахнада ... айтылып жатты. 4. Туристердің орналасуын компаниялар ... өздері

қадағалады. 5. Салық төлемегендерді ... тізімдей бастадық.

**Қажетті сөздер:** *бұрынғыша, тікелей, үнемі, біле-тұра, біртіндеп, қолма-қол, әлінше*

**Жауабы:**

1. Өмірден көрген білгенімді бұрынғыша өлең ғып жаза берейін. 2. Оның жақсы әдебиет сыншысы екенін біле-тұра, шала-пұла жазған дүниелерімді қолына ұстаттым. 3. Иранның ядролық бағдарламасы туралы саяси сахнада үнемі айтылып жатты. 4. Туристердің орналасуын компаниялар тікелей өздері

қадағалады. 5. Салық төлемегендерді біртіндеп тізімдей бастадық.

**2-жаттығу**

Жақша ішіндегі сөздердің сөйлем мазмұнына сәйкесін таңдап жазыңыз.

1. Үйлестіруші мән-жайды мамандарға (шама-шарқынша, ойлай-ойлай) түсіндірді. 2. Компания еуропалық аудиторияға қазақ елінің мәдениетін (жіті, қаннен қаперсіз) таныстыруды ойлады. 3. Қазақ киносының апталығында қазақ елінің тарихын суреттейтін картиналар (сөйтіп, кезек-кезек) көрсетілді. 4. Кино фестивальді ұйымдастырушыларға алғысымыз шексіз деп (бекер, әлінше) айтылған жоқ. 5. Кредиттік білім беру жүйесінде студенттердің (өздігінен, осылайша) орындайтын жұмыстарына көп мән беріледі.

**Жауабы:**

1. Үйлестіруші мән-жайды мамандарға шама-шарқынша түсіндірді. 2. Компания еуропалық аудиторияға қазақ елінің мәдениетін жіті таныстыруды ойлады. 3. Қазақ киносының апталығында қазақ елінің тарихын суреттейтін картиналар кезек-кезек көрсетілді. 4. Кино фестивальді ұйымдастырушыларға алғысымыз шексіз деп бекер айтылған жоқ. 5. Кредиттік білім беру жүйесінде студенттердің өздігінен орындайтын жұмыстарына көп мән беріледі.

**Кезектес салалас құрмалас сөйлемдер**

**1-жаттығу**

Кезектес мәнді шылаудың астын сызыңыз

1. Кейде адамдар өмір бойы ізденісте жүреді, ал кейде бір-ақ күнде тауып алады. 2. Кейде біз өте ұзақ күтеміз, ал кейде біреулерді күттіріп қоямыз. 3. Кейде біз күлкіден жылап жібереміз, ал кейде жылап қалмас үшін күлеміз.

4. Кейде күнге қарап, оның жылы сәулелеріне бетімізді төсеп, күлімдейміз, ал кейде күннен қорғанатын үлкен көзілдіріктерді тастамаймыз.

5. Кейде біз сөйлесуге ұмтыламыз, өз көзқарастарымызды дамыту үшін жаңа достар табамыз, бір жақтарға асығамыз, ал кейде көзімізді жұмып, жаныңа сабырлық пен ақыл келтіретін өмірде тек өзің мен тыныштықтан басқаның керек емес екенін сезінеміз…

**Жауабы:**

1. Кейде адамдар өмір бойы ізденісте жүреді, ал кейде бір-ақ күнде тауып алады. 2. Кейде біз өте ұзақ күтеміз, ал кейде біреулерді күттіріп қоямыз. 3. Кейде біз күлкіден жылап жібереміз, ал кейде жылап қалмас үшін күлеміз.

4. Кейде күнге қарап, оның жылы сәулелеріне бетімізді төсеп, күлімдейміз, ал кейде күннен қорғанатын үлкен көзілдіріктерді тастамаймыз.

5. Кейде біз сөйлесуге ұмтыламыз, өз көзқарастарымызды дамыту үшін жаңа достар табамыз, бір жақтарға асығамыз, ал кейде көзімізді жұмып, жаныңа сабырлық пен ақыл келтіретін өмірде тек өзің мен тыныштықтан басқаның керек емес екенін сезінеміз…

**2-жаттығу**

Сөйлемнің екінші сыңарын табыңыз

1. Біресесөйлеп рухтанып,

Домбырам менің зарлады.

...

Біресе шалқып шаттанды.

2. Осы кісі бірде жайдары сәлемдеседі, ... . 3. Кейде жұмысқа ерте келемін, ... 4. Біресе күн ысып кетеді, ... .5. Дүкенде кейде сүт өнімдерінің неше түрі. толып тұрады,

**Қажетті сыңары:**

Біресежылап күңіреніп,

Біресетағы аңырады; бірде қабағы қатуланып сәлеміңді алмай қояды; кейде кешігіп қаламын; біресе шұғыл суып кетеді; кейде дүкен сөрелері бос тұрады.

**Жауабы:**

1. Біресесөйлеп рухтанып,

Домбырам менің зарлады.

Біресежылап күңіреніп,

Біресетағы аңырады.

Біресе шалқып шаттанды.

2. Осы кісі бірде жайдары сәлемдеседі, бірде қабағы қатуланып сәлеміңіді алмай қояды екен. 3. Кейде жұмысқа ерте келемін, кейде кешігіп қаламын. 4. Біресе күн ысып кетеді, біресе шұғыл суып кетеді. 5. Дүкенде кейде сүт өнімдерінің неше түрі толып тұрады, кейде дүкен сөрелері бос тұрады.

**Талғаулықты салалас құрмалас сөйлемдер**

**1-жаттығу**

Көп нүктенің орнына қажетті шылауды қойыңыз

1. ... мен ойымды аяқтайын, ... сен айтарыңды айт. 2. Cені театрдың алдында күтемін, ... сен маған қоңырау шал. 3. Қалың киімімді киіп алайын ба, ... жеңіл бірдеме кие салсам ба екен? 4. Халқымызды жергілікті тұрғындар ... оралмандар деп, ... нағыз қазақ, ... шала қазақтар деп бөлуге болмайды. 5. Cен ертерек дүкенге барып нан әкел, ... жабылып қалады.

**Қажетті шылаулар**: не; немесе; әлде; немесе; не болмаса; не; әйтпесе

**Жауабы:**

1. Не мен ойымды аяқтайын, не сен айтарыңды айт. 2. Cені театрдың алдында күтемін, немесе сен маған қоңырау шал. 3. Қалың киімімді киіп алайын ба, әлде жеңіл бірдеме кие салсам ба екен? 4. Халқымызды жергілікті тұрғындар немесе оралмандар деп, не болмаса нағыз қазақ, не шала қазақтар деп бөлуге болмайды. 5. Cен ертерек дүкенге барып нан әкел, әйтпесе жабылып қалады.

**2-жаттығу**

Екінші сыңарын жазыңыз

1. Не мен жатырқаған болармын, ..., мен рас танымай тұрмын. 2. Біресе қар ұшқындайды, ... . 3. Осы қызметкерді ұсынамыз ба, ...? 4. Сен ол затты осы бөлімнен сұра, ... . 5. Ертең жұмысқа ертемен я сен кел, ... .

**Жауабы:**

1. Не мен жатырқаған болармын, не сен өзгерген боларсың, мен рас танымай тұрмын. 2. Біресе қар ұшқындайды, біресе ұйтқып жел соғады. 3. Осы қызметкерді ұсынамыз ба, әлде басқа да ұсыныстар бар ма? 4. Сен ол затты осы бөлімнен сұра, болмаса басқа жақтан қарарсың. 5. Ертең жұмысқа ертемен я сен кел, я мен келейін.

**Себеп салалас құрмалас сөйлемдер**

**1-жаттығу**

Салалас сөйлемді байланыстырып тұрған шылауларды табыңыз.

1. Менің отбасым туралы білетін болуы керек, себебі ол туралы сұраған жоқ. 2. Қазақстанның аумағында табиғи йодтың мөлшері жеткіліксіз болып келеді, сол себептен біздің көптеген отандастарымыз үшін йодпен байытылған тұз пайдалы болып келеді. 3. Сот төрешісі – халықтың ары, сондықтан да оның шешімі – әділ, жаны – таза болуы тиіс. 4. Биылғы жылы еліміздегі «Жол картасы» толық игерілді, сөйтіп жұмыссыздық деңгейі күрт төмендеді. 5. Ана тілі – бәріміздің анамыз, өйткені ол ұлтымыздың анасы.

**Жауабы:**

1. Менің отбасым туралы білетін болуы керек, себебі ол туралы сұраған жоқ. 2. Қазақстанның аумағында табиғи йодтың мөлшері жеткіліксіз болып келеді, сол себептен біздің көптеген отандастарымыз үшін йодпен байытылған тұз пайдалы болып келеді. 3. Сот төрешісі – халықтың ары, сондықтан да оның шешімі – әділ, жаны – таза болуы тиіс. 4. Биылғы жылы еліміздегі «Жол картасы» толық игерілді, сөйтіп жұмыссыздық деңгейі күрт төмендеді. 5. Ана тілі – бәріміздің анамыз, өйткені ол ұлтымыздың анасы.

**2-жаттығу**

Бағандағы сөйлемдерді сәйкестендіріңіз

|  |  |
| --- | --- |
| Ашу жан дүниеңді жүдетеді, | себебі оны жұмыстан босатпай қойды. |
| Баға тарифтері текке көтерілмейді, | сол себепті әдемі киініп бару керек. |
| Ол дәріске қатыса алмады, | өйткені ашу – дұшпан, ақыл – дос. |
| Бүгін мерекелік кеш, | себебі сен шетелде болып қайттың. |
| Бұл жауапкершілік саған жүктеледі, | себебі оның да өз заңдылықтары бар. |

**Жауабы:**

|  |  |
| --- | --- |
| Ашу жан дүниеңді жүдетеді, | өйткені ашу – дұшпан, ақыл – дос. |
| Баға тарифтері текке көтерілмейді, | себебі оның да өз заңдылықтары бар. |
| Ол дәріске қатыса алмады, | себебі оны жұмыстан босатпай қойды. |
| Бүгін мерекелік кеш, | сол себепті әдемі киініп бару керек. |
| Бұл жауапкершілік саған жүктеледі, | себебі сен шетелде болып қайттың. |